**Lacrimi sfințite**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se scurg pe suflet două lacrimi înconjurate de căldură

Și de iubirea părintească formată din dureri și ură

Însă oricât de mult ar cere un trup flămând lăsat să moară

Nu va obține mângâierea cat timp durerea o să doară

Aducerea la suprafață a amintirilor cumplite

Și scoaterea în evidență a rănilor despăgubite

Nu vor produce noi regrete în ochii celui ce ascultă

Ci va-nflori în el speranța ispășitoare și ocultă

Pe-un drum crăpat de-atâta soare și împietrit de-a vremii zgură

Apar toți șerpii din adâncuri fiind prolifici la căldură

La umbra unui măr sălbatec, pe jumătate ars de soare

Doi porumbei își scriu povestea într-o iubire muritoare

Atâta vreme cât strănută un nor din când în când din zare

Vor exista lacrimi sfințite chiar dacă sunt ades' amare

Însă din lacrima căzută vor înflori florile lunii

Cu care ne-om cinsti părinții și ne-om comemora străbunii.

Georgian Ionut Zamfira